ΔΕΛΤΙΟ ΤΥΠΟΥ

**Παρουσίαση ποιητικής συλλογής «Η αφωνία του απογεύματος», της Καθηγήτριας του Πανεπιστημίου Θεσσαλίας, Τασούλας Τσιλιμένη**

Η τελευταία ποιητική της συλλογή με τίτλο «Η αφωνία του απογεύματος», εκδόσεις Μανδραγόρας, της καθηγήτριας του Πανεπιστημίου Θεσσαλίας και συγγραφέα Τασούλας Τσιλιμένη, παρουσιάζεται στο αμφιθέατρο «Σαράτσης» στο κεντρικό κτήριο του πανεπιστημίου, την **Τετάρτη 18 Μαίου στις 19:30**.

Η Τασούλα Τσιλιμένη εκτός από το να διδάσκει θέματα λογοτεχνίας για παιδιά και εφήβους στο πανεπιστήμιο, όπως και δημιουργική γραφή, ασχολείται και με την τέχνη της πεζογραφίας και της ποίησης. Για την ποιητική συλλογή θα μιλήσουν οι:

**Μαρίτα Παπαρούση**, Καθηγήτρια του Π.Θ. και η **Φοίβη Γιαννίση** Καθηγήτρια στο ίδιο Πανεπιστήμιο και Ποιήτρια.

Στίχοι της συλλογής θα διαβαστούν από την Θεατρική ομάδα του Π.Θ. με την καθοδήγηση της Σκηνοθέτιδας και διδάσκουσας θεατρική αγωγή, **Μαρία Καραζάνου**. Την εκδήλωση θα πλαισιώσουν με μουσικούς αυτοσχεδιασμούς φοιτητές και φοιτήτριες του ΠΤΠΕ με την καθοδήγηση του καθηγητή του Πανεπιστημίου, **Παναγιώτη Κανελλόπουλου**.

Την εκδήλωση που είναι συνδιοργάνωση του ΚΕΒΙΜΑΣΥ, του Εργαστηρίου Λόγου και Πολιτισμού του Π.Θ., του Συνδέσμου Φιλολόγων Μαγνησίας και των εκδόσεων Μανδραγόρα, θα συντονίσει η δημοσιογράφος Ροσσάνα Πώποτα.

Το βιβλιοπωλείο ΠΛΑΣΤΕΛΙΝΗ θα έχει την διάθεση του βιβλίου.